કાર્યક્રમ સ્થળે પોલીસ સુરક્ષા હતી અને આખરે કાર્યક્રમનો ટાઈમ થઈ ગયો અને હજારોની સંખ્યામાં છોકરીઓ આવી રહી હતી. સંધ્યા, વિજય અને સંધ્યાના પપ્પા બેક સ્ટેજ હતાં. સંધ્યાના પપ્પાને સંધ્યા અને વિજયની આંખોમાં એકબીજા માટેનો પ્રેમ દેખાઈ રહ્યો હતો. સંધ્યા સ્ટેજ તરફ આગળ વધી અને જેવી સ્ટેજ પર આવી અને કેટલીય કીકીયારીઓ અને શોર આખા ટાઉન હોલમાં ગુંજી ગયો. ટાઉનહોલની બહાર પણ સ્ત્રીઓ બેઠી હતી. કાર્યક્રમમાં કલેક્ટરના પત્ની પણ આવ્યા હતા. સંધ્યાએ માઇક પકડ્યું અને બોલી, હું વધારે નહીં બોલું ! બસ સમાજમાં જેટલા પણ હવસખોરો છે, એમણે મારે કહેવું છે કે હિંમત હોય અને તમને તમારી હવસ પર ભરોસો હોય તો આજે આવીને એક સ્ત્રીને તો અડીને બતાવો ! આટલું કહેતા જ આખો હોલ સંધ્યા સંધ્યાથી ગુંજી ઉઠ્યો. સ્ટેજ પર જે છોકરી પર રેપ થયો એના માતા-પિતા પણ હતાં. એ છોકરીના પિતાએ કહ્યું, મારી દીકરી સાથે જે થયું છે,